หน่วยควบคุมผู้หลบหนีเข้าเมืองจากกัมพูชา

หน่วยควบคุมผู้หลบหนีเข้าเมืองจากกัมพูชา () ย่อว่า นคก.88 เป็นกำลังกึ่งทหารที่ได้รับการฝึกพิเศษ สังกัดศูนย์อำนวยการร่วม กองบัญชาการทหารสูงสุด และหน่วยบัญชาการสงครามพิเศษ ก่อตั้งขึ้นสำหรับรักษาความปลอดภัยและควบคุมผู้อพยพชาวกัมพูชาในค่ายผู้อพยพตามแนวชายแดนไทย–กัมพูชา

 ประวัติ 
จากสถานการณ์ความวุ่นวายภายในประเทศกัมพูชา เมื่อวันที่ 17 เมษายน พ.ศ. 2518 กลุ่มเขมรแดงได้โค่นล้มรัฐบาลของ นายพล ลอน นอล และสามารถเข้าครองประเทศทั้งหมดได้ โดยใช้ระบบสังคมนิยมแบบเข้มข้นในการปกครอง ทำให้ประชาชนชาวกัมพูชาที่ไม่เห็นด้วยกับแนวทางดังกล่าวต้องอพยพเพื่อลี้ภัยมายังประเทศเพื่อนบ้านคือประเทศไทย กระทั่งประเทศเวียดนามได้นำกำลังบุกเข้ามาเพื่อขับไล่รัฐบาลของเขมรแดงจนเป็นผลสำเร็จในปี พ.ศ. 2522 ซึ่งผลกระทบที่ตามมาทำให้ปริมาณผู้อพยพที่เข้ามาในประเทศไทยมีจำนวนมากขึ้น ประมาณการณ์ไม่ต่ำกว่า 361,456 ราย หรือประมาณ 83,200 ครัวเรือน ทำให้ประเทศไทยตลอดแนวชายแดนที่ติดกับกัมพูชาต้องแบกรับการอพยพจากชาวกัมพูชาจำนวนมหาศาล

 หน่วยเฉพาะกิจ 80 
จากสถานการณ์ข้างตน รัฐบาลไทยโดย พลเอก เกรียงศักดิ์ ชมะนันทน์ นายกรัฐมนตรีได้สั่งการให้ประกาศกฎอัยการศึกตลอดพื้นที่ชายแดนกัมพูชา และสั่งการให้กองบัญชาการทหารสูงสุดจัดหน่วยปฏิบัติการร่วมเพื่อควบคุมและรักษาความปลอดภัยให้กับผู้อพยพThai Ministry of the Interior, "An Instrument of Foreign Policy: Indochinese Displaced Persons," 1981, p. 41. Cited in W. Courtland Robinson, Terms of Refuge: The Indochinese Exodus and the International Response, Zed Books, Ltd., London, 1998, p. 70. ทำให้กองบัญชาการทหารสูงสุดได้จัดตั้งกองร้อยอาสาสมัครทหารพราน หน่วยเฉพาะกิจ 80 (ฉก.80) ของทหารพรานขึ้นมาเพื่อปฏิบัติการในการควบคุมความสงบเรียบร้อยในแต่ละค่ายผู้อพยพในเดือนกุมภาพันธ์ พ.ศ. 2523French LC. Enduring Holocaust, Surviving History: Displaced Cambodians on the Thai-Cambodian Border, 1989-1991. Harvard University, 1994, p. 77. โดยมีศูนย์ประสานงานในอำเภออรัญประเทศ จังหวัดปราจีนบุรี (สระแก้ว) ซึ่งแต่ละค่ายต่างก็มีขั่วอำนาจเดิมจากฝ่ายกัมพูชาปกครองอยู่ภายในเช่นกัน ทำให้หน่วยเฉพาะกิจ 80 เป็นหน่วยสำหรับประสานงานและจัดหาอาวุธให้กับกลุ่มต่อต้านรัฐบาลกัมพูชาในเวลานั้น ทั้งกลุ่มเขมรแดงBall D. The Boys in Black: The Thahan Phran (Rangers), Thailand's Para-Military Border Guards. Bangkok, Thailand: White Lotus Press, 2004, 2007.  and Pilger J. "The Long Secret Alliance: Uncle Sam and Pol Pot." Covert Action Quarterly 1997:5-9. , แนวร่วมปลดปล่อยชาติเขมร และพรรคฟุนซินเปก เพื่อปฏิบัติการกองโจรในการต่อต้านกองทัพเวียดนามตามนโยบายที่รัฐบาลไทยสนับสนุน หน่วยเฉพาะกิจ 80 ถูกยุบในเดือนสิงหาคม พ.ศ. 2531New York Times, "Thailand to Phase Out Unit Accused of Abusing Refugees," April 7, 1988. เนื่องจากปัญหาการร้องเรียนเรื่องการข่มขู่ การทุจริต และการละเมิดสิทธิมนุษยชนAbrams F, Orentlicher D, Heder SR. Kampuchea: After the Worst: A Report on Current Violations of Human Rights. New York: Lawyers Committee for Human Rights, 1985. Lawyers Committee for Human Rights (U.S.). Seeking Shelter: Cambodians in Thailand: A Report on Human Rights. New York: Lawyers Committee for Human Rights, 1987. Al Santoli, Eisenstein LJ, Rubenstein R, Helton AC, Refuge Denied: Problems in the Protection of Vietnamese and Cambodians in Thailand and the Admission of Indochinese Refugees into the United States. New York: Lawyers Committee for Human Rights, No.: , 1989.

 หน่วยควบคุมผู้หลบหนีเข้าเมืองจากกัมพูชา 
หลังจากการยุบหน่วยเฉพาะกิจ 80 กองบัญชาการทหารสูงสุดได้ก่อตั้งหน่วยสำหรับควบคุมผู้อพยพลี้ภัยชาวกัมพูชาที่หลบหนีเข้าเมืองมา ชื่อว่า หน่วยควบคุมผู้หลบหนีเข้าเมืองจากกัมพูชา (นคก.88)French 1994, p. 104. โดยใช้กำลังพลส่วนใหญ่จาก หน่วยเฉพาะกิจ 80 ซึ่งเป็นอาสาสมัครทหารพราน จากนั้นในเดือนมิถุนายน พ.ศ. 2531 กองบัญชาการทหารสูงสุดได้โอนหน่วยมาขึ้นความรับผิดชอบต่อหน่วยบัญชาการสงครามพิเศษ และจัดกำลังหน่วยรบพิเศษและอาสาสมัครมาปฏิบัติงานประมาณ 780 นาย และใช้นายทหารจากหน่วยบัญชาการสงครามพิเศษปฏิบัติหน้าที่เป็นหัวหน้าหน่วย ส่วนของกำลังพลทั้งเพศชายและหญิงได้รับการฝึกที่กองพันฝึกรบพิเศษที่ 9 หน่วยบัญชาการสงครามพิเศษ ค่ายฝึกการรบพิเศษปากช่อง (ค่ายหนองตะกู) รุ่นละประมาณ 40 วัน

 การยุบหน่วยและภารกิจสืบเนื่อง 
หน่วยควบคุมผู้หลบหนีเข้าเมืองจากกัมพูชายังมีส่วนสำคัญในการประสานงานการส่งกลับชาวกัมพูชาสู่บ้านเกิดกับสำนักงานข้าหลวงใหญ่ผู้ลี้ภัยแห่งสหประชาชาติ (UNHCR), สภาสูงสุดแห่งชาติกัมพูชา (SNC) และศูนย์ประสานงานการส่งชาวกัมพูชากลับมาตุภูมิ โดยสิ้นสุดการปฏิบัติหน้าที่ในปี พ.ศ. 2536 และได้รับคำชมเชยจากสหประชาชาติในการปฏิบัติงานตามภารกิจและได้มอบประกาศเกียรติคุณจากสหประชาชาติและศูนย์อำนวยการร่วม กองบัญชาการทหารสูงสุด ให้กับอาสาสมัครที่ปฏิบัติงานในหน่วย
thumb

 การคัดเลือก 
สำหรับการคัดเลือกบุคลากรเพื่อมาปฏิบัติงานในหน่วยควบคุมผู้หลบหนีเข้าเมืองจากกัมพูชา มีดังนี้

 เจ้าหน้าที่หลักในโครงสร้างหน่วย: ให้ใช้กำลังพลจากหน่วยบัญชาการสงครามพิเศษ
 กำลังพลในการปฏิบัติงาน: รับสมัครจากทหารกองหนุน ทหารพราน และประชาชนทั่วไปทั้งเพศชายและหญิง

 การทดสอบ 
กำลังพลในการปฏิบัติงานในหน่วยควบคุมผู้หลบหนีเข้าเมืองจากกัมพูชา จากต้องผ่านการทดสอบ ดังนี้

 ทดสอบข้อเขียนในการใช้ภาษาต่างชาติ
 ทดสอบความแข็งแรงของร่างกาย
 ทดสอบสภาพจิตใจ
 ทดสอบความถนัดเฉพาะด้าน

 การฝึก 
หลังจากำลังพลผ่านการทดสอบข้างต้นแล้วทั้งทางร่างกายและจิตใจ อาสาสมัครจะถูกส่งไปรับการฝึกหลักสูตรรบพิเศษ ณ กองพันฝึกรบพิเศษที่ 9 ค่ายฝึกการรบพิเศษปากช่อง (ค่ายหนองตะกู) อำเภอปากช่อง จังหวัดนครราชสีมา มีการฝึกได้ด้านต่าง ๆ เช่น การดำรงชีพในป่า การส่งกำลังทางอากาศ การใช้อาวุธฝ่ายตรงข้าม การหลบหลีกหนี สงครามกองโจร และการทำการรบเฉพาะส่วนบุคคล

นอกจากนี้ยังมีการฝีกภาคทฤษฎีเพิ่มเติมคือ การเรียนภาษาอังกฤษ ภาษาเวียดนาม และภาษาเขมร และมีแผนในการฝึกอบรมกฎหมายระหว่างประเทศเกี่ยวกับผู้ลี้ภัยให้กับอาสาสมัครหน่วยควบคุมผู้หลบหนีเข้าเมืองจากกัมพูชาที่ปฏิบัติงานร่วมกันกับเจ้าหน้าที่ในศูนย์อำนวยการร่วม ประกอบด้วย ฝ่ายไทยคือ กระทรวงมหาดไทย, สำนักงานสภาความมั่นคงแห่งชาติ และกระทรวงการต่างประเทศ ฝ่ายหน่วยงานระหว่างประเทศคือ ผู้แทนจากหน่วยบรรเทาทุกข์ชายแดนแห่งสหประชาชาติ (UNBRO), คณะกรรมการกาชาดระหว่างประเทศ (ICRC) และเจ้าหน้าที่ UNHCR ในพื้นที่

 กำลังพล 

หน่วยควบคุมผู้หลบหนีเข้าเมืองจากกัมพูชา มีทั้งกำลังพลประจำการจากหน่วยบัญชาการสงครามพิเศษ กองทัพบก และกำลังพลจากอาสาสมัคร ทั้งอาสาสมัครทหารพราน ทหารกองหนุน และบุคคลทั่วไปที่สนใจและผ่านการทดสอบตามข้อกำหนดทุกด้าน

สำหรับกำลังพลหมุนเวียนซึ่งเป็นอาสาสมัคร มีการฝึกอบรมจำนวน 6 รุ่น กรอบอัตรากำลัง 1300 นาย มีกำลังพลจากคำสั่งบรรจุแต่งตั้งจริง 1224 นาย แบ่งเป็นจำนวนกำลังพลแต่ละรุ่นข้อมูลสรุปยอดรายชื่อทุกรุ่น  ดังนี้

 รุ่นที่ 1 จำนวน 326 นาย
 รุ่นที่ 2 จำนวน 234 นาย
 รุ่นที่ 3 จำนวน 200 นาย
 รุ่นที่ 4 จำนวน 222 นาย
 รุ่นที่ 5 จำนวน 112 นาย
 รุ่นที่ 6 จำนวน 130 นาย

 การจัดหน่วย 
หน่วยควบคุมผู้หลบหนีเข้าเมืองจากกัมพูชา แบ่งหน่วยสำหรับปฏิบัติการ ดังนี้

 กองบังคับการ หน่วยควบคุมผู้หลบหนีเข้าเมืองจากกัมพูชา (บก.นคก.88) – อำเภออรัญประเทศ จังหวัดปราจีนบุรี (สระแก้ว)
 ชุดควบคุมพื้นที่ 881 (ชค.พท.881) – ดูแลพื้นที่อพยพ บี ตำบลตาตุ่ม อำเภอสังขะ จังหวัดสุรินทร์
 กองร้อยอาสาสมัครควบคุมผู้หลบหนีเข้าเมืองจากกัมพูชา 8811 (ร้อย.อส.คก.ที่ 8811)
 ชุดควบคุมพื้นที่ 881 ส่วนแยก 1 (ชค.พท.881/1) – ดูแลพื้นที่อพยพโอตราว จังหวัดศรีษะเกษ
 ชุดควบคุมพื้นที่ 882 (ชค.พท.882) – ดูแลพื้นที่อพยพที่ 2 บ้านทัพไทย อำเภอตาพระยา จังหวัดปราจีนบุรี (สระแก้ว)
 กองร้อยอาสาสมัครควบคุมผู้หลบหนีเข้าเมืองจากกัมพูชา 8821 (ร้อย.อส.คก.ที่ 8821 เหนือ)
 กองร้อยอาสาสมัครควบคุมผู้หลบหนีเข้าเมืองจากกัมพูชา 8821 (ร้อย.อส.คก.ที่ 8821 ใต้)
 ชุดควบคุมพื้นที่ 883 (ชค.พท.883) – ดูแลศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่าง 
 กองร้อยอาสาสมัครควบคุมผู้หลบหนีเข้าเมืองจากกัมพูชา 8831 (ร้อย.อส.คก.ที่ 8831)
 ชุดควบคุมพื้นที่ 884 (ชค.พท.884) – ดูแลพื้นที่อพยพที่ 8 เขาตาง็อก ตำบลคลองไก่เถื่อน อำเภอคลองหาด จังหวัดสระแก้ว (ปราจีนบุรีเดิม)
 กองร้อยอาสาสมัครควบคุมผู้หลบหนีเข้าเมืองจากกัมพูชา 8841 (ร้อย.อส.คก.ที่ 8841)
 ชุดควบคุมพื้นที่ 885 (ชค.พท.885) – ดูแลพื้นที่อพยพ เค อำเภอบ่อไร่ จังหวัดตราด
 กองร้อยอาสาสมัครควบคุมผู้หลบหนีเข้าเมืองจากกัมพูชา 8851 (ร้อย.อส.คก.ที่ 8851) – ดูแลพื้นที่อพยพสุขสันต์ จังหวัดตราด
 ชุดควบคุมพื้นที่ 885 ส่วนแยก 1 (ชค.พท.885 สย.1)
 ชุดควบคุมพื้นที่บรรทัด (เวียดนาม) – ดูแลพื้นที่บ้านทัพไทย อำเภอตาพระยา จังหวัดปราจีนบุรี (ปราจีนบุรีเดิม)

thumb
thumb

 ภารกิจ 
หน่วยควบคุมผู้หลบหนีเข้าเมืองจากกัมพูชา มีภารกิจในการดูแลในพื้นที่ที่เป็นที่ตั้งของศูนย์ผู้อพยพตามแนวชายแดนไทย-กัมพูชา ตั้งแต่จังหวัดตราดไปจนถึงจังหวัดศรีสะเกศ จำนวน 7 พื้นที่ รวมไปถึงการประสานงานกับองค์การระหว่างประเทศและองค์การอาสาสมัครในการให้ความช่วยเหลือผู้อพยพ โดยเฉพาะสำนักงานข้าหลวงใหญ่ผู้ลี้ภัยแห่งสหประชาชาติ (UNHCR)

สำหรับพื้นที่รับผิดชอบของหน่วยควบคุมผู้หลบหนีเข้าเมืองจากกัมพูชาทั้ง 7 แห่ง ได้แก่

 พื้นที่อพยพโอตราว – จังหวัดศรีสะเกษ
 พื้นที่อพยพ บี – จังหวัดสุรินทร์
 พื้นที่อพยพที่ 2 –  จังหวัดสระแก้ว
 ศูนย์ฯ เขาอีด่าง – จังหวัดสระแก้ว
 พื้นที่อพยพที่ 8 – จังหวัดสระแก้ว
 พื้นที่อพยพสุขสันต์ – จังหวัดตราด
 พื้นที่อพยพ เค – จังหวัดตราด

 เจ้าหน้าที่สันติสุข 
เจ้าหน้าที่สันติสุข คือเจ้าหน้าที่ตำรวจชาวเขมรที่ปฏิบัติการในการรักษาความสงบเรียบร้อยภายในค่ายผู้อพยพ ซึ่งเป็นอดีตเจ้าหน้าที่ตำรวจก่อนการอพยพลี้ภัย ได้รับการฝึกและอยู่ภายใต้การควบคุมดูแลของหน่วยควบคุมผู้หลบหนีเข้าเมืองจากกัมพูชา

 อาวุธ 
thumb
หน่วยควบคุมผู้หลบหนีเข้าเมืองจากกัมพูชา จะใช้อาวุธนอกอัตรารูปแบบเดียวกันกับ ทหารพราน เช่น เอเค 47, อาร์พีจี 
M16A1 M79   M203    ปืนพกสั้นดาวดำ (ปืนพกชนิด 54 Type 54)   ปืนพกสั้น ดาวแดง(มาคารอฟ PMM )

 อ้างอิง 

 แหล่งข้อมูลอื่น 


หมวดหมู่:กองกำลังกึ่งทหารในประเทศไทย
หมวดหมู่:เขตแดนกัมพูชา–ไทย
หมวดหมู่:หน่วยทหารในจังหวัดสระแก้ว
หมวดหมู่:อำเภออรัญประเทศ